Tasub teada  Mis on maksuvõlg?  Maksuvõlg on tasumata jäetud maksusumma, sellelt arvestatud intress ning tollivõlast tulenev tasumata maksusumma koos intressiga.  Mida saab  ajatada?  MTA saab ajatada riiklikke makse ja kohalikku müügimaksu, kui omavalitsus ja MTA on sõlminud lepingu maksu kogumiseks. Sellest aastast saab ajatada ka kaupade importimisel ja eksportimisel tekkinud maksuvõlga ja kinnipeetavat tulumaksu.  Ajatamise taotlus ja selle menetlemine  Millal esitada: kui raskustes maksukohustuslane on võimeline edaspidi võlga tasuma. Kui isik on võimeline kohe maksu tasuma ja tasumise tulemusel ei satu ta raskesse olukorda, siis pole ajatamine põhjendatud.  Kuidas esitada: MTA-le tuleb esitada kirjalik taotlus ja tasumise ajakava ning teave varalise seisundi ja tegevuskava kohta. Taotluses peab selgitama võla tekkimised põhjusi, ajatamise vajadust ja milliste vahendite arvel maksuvõlg tasutakse.  Kaalutlusõigus: maksuhaldur teeb kindlaks võlgniku varalise seisundi, majandusnäitajad, varasema maksukohustuste täitmise, ajatamise otstarbekuse ja tagatise nõudmise korral selle usaldusväärsuse ning otsustab, kas võlg ajatada.